  Руслан Нуриахметов Майя Бывальцева 11-тӥ куартолэзе Удмуртиын коронавируслы 1 сюрс 272 эскеронъёс ортчытӥзы, 33 муртлэсь висёнэз шараязы, соос пӧлын 14 аресозь одӥг пинал но 65 арессэс ортчем 16 арлыдоос. 11 адямиез эмъяськонниосы интыязы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 2 сюрс 687 адямиез эмчиос чакласа возё.  Эмъяськонниын кыллись 145 висисьёслэн тазалыксы шоро-куспо лыдъяське, 16 муртлэн – секыт, сизьымез со пӧлысь тыосты шокатӥсь аппарат борды итэмын.  32 адями висёнэз вормиз. 65 аресъем воргорон улонысь кошкиз. 12-тӥ куартолэзьлы Удмуртиын коронавирусэн черлан 166 сюрс 318 учыр лабораториосын зэматэмын. 161 сюрс 831 мурт йӧназ, 4 сюрс 24 адями улонысь кошкиз.  Тодэ вайытом, нунал азьвыл 35 муртлэсь коронавирусэз шараязы вал, эмъяськонниосы 18 адями шедиз. Тегъёс: Тазалык висён коронавирус Ижкар Удмуртия  